als_Latn dik_Latn sag_Latn
Njohja e studentëve me prespektivat e zhvillimit të portit të Durrësit
Në mjediset e Sallës së Konferencave të Universitetit “Aleksandër Moisiu” Durrës, u zhvillua më datë 7 Nëntor, aktiviteti me temë “Zhvillimi i Portit të Durrësit dhe Perspektiva e tij si Objekti më i Rëndësishëm Rajonal i Portit”. Ky aktivitet i cili paraqet interes të veçantë për studentët e degës së Menaxhimit të Transportit Detar dhe Tokësorë, u iniciua nga Fakulteti i Studimeve Profesionale në bashkëpunim me Autoritetin Portual Durrës.
Rektori ynë, Prof. As. Dr. Mit`hat Mema, në fjalën e tij falenderoi Z. Eduard Ndreu për zhvillimin e këtij aktiviteti, si një domosdoshmëri për informimin e studentëve të studimeve profesionale rreth mënyrës së funksionimit të A.P.D-ës, dhe për krijimin e hapësirave për praktika e punësim të tyre në të ardhmen. Sipas Rektorit, prespektiva e ardhshme e Fakultetit të Studimeve Profesionale është zgjerimi, dhe Autoriteti Portual Durrës shihet si një nga partnerët më të mirë të fakultetit në fjalë.
Në këtë forum morën pjesë, Dekani i Fakultetit të Studimeve Profesionale Z. Mehdi Shehu, si dhe lektorë e studentë të këtij fakulteti.
als_Latn als_Latn als_Latn als_Latn